የኮሮናቫይረስ ወረርሽን ከግማሽ ሚሊዮን ለሚበልጡ ተማሪዎች ምረቃ መራዘም ምክንያት መሆኑ ተመላከተ፡፡
ባሕር ዳር፡ መስከረም 11/2013ዓ.ም (አብመድ) ተቋማዊ አቅምና ብቃትን በማሳደግ ያላቸውን ውስን ሀብት ኢኮኖሚያዊ ፋይዳ በሚሰጥ መልኩ ተቀናጅተው ለመሥራት መረባረብ እንዳለባቸው የሳይንስና ከፍተኛ ትምህርት ሚኒስር አሳሰበ፡፡የከፍተኛ ትምህርት ማስቀጠያ ቅድመ ዝግጅት እና የኮሮናቫይረስ ወረርሽኘኝ ተግባራት አፈፃፀም ግምገማ መድረክ በጅማ ዩኒቨርስቲ የመሰብሰቢያ አዳራሽ እየተካሄ ይገኛል፡፡የውይይት መድረኩን በንግግር ያስጀምሩት የሳይንስና ከፍተኛ ትምህርት ሚኒስትር ሳሙኤል ኡርቃቶ (ዶክተር) የዚህ ውይይት ዋነኛ ዓላማ ወረርሽኙን ተቋቁሞ ትምህርትና ስልጠናን ለማስቀጠል እንዲቻል የባለድርሻ አካላትን ተሳትፎና የጎላ ሚናን ማረጋገጥ እንዲሁም የከፍተኛ ትምህርት ተቋማት ወረርሽኙን ለመከላከል የሰጡትን ምላሽ በመገምገም ቀጣይ ትምህርት መውሰድ እንደሆነ አመላክተዋል፡፡ በተጨማሪም በከፍተኛ ትምህርትና ስልጠና ዘርፍ ልዩ ትኩረት እና ቅድሚያ የተሰጣቸው ጉዳዮች ላይ የጋራ ግንዛቤ መያዝም የመድረኩ ዓለማ እንደሆነ አስታውቀዋል፡፡